ddrg/super_eurlex huggingface dataset:
Nõukogu määrus (EMÜ) nr 3573/90,

4. detsember 1990,

millega Saksamaa ühendamise tõttu muudetakse määrust (EMÜ) nr 4055/86 teenuste osutamise vabaduse põhimõtte kohaldamise kohta liikmesriikide ning liikmesriikide ja kolmandate riikide vahelises mereveos

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikli 84 lõiget 2,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

ühendus on vastu võtnud meretransporti käsitleva reeglistiku;

Saksamaa ühendamise kuupäevast alates kohaldatakse ühenduse õigusakte täies ulatuses endise Saksa Demokraatliku Vabariigi territooriumil;

Saksamaa ühendamisest tingitud eriolukorda arvesse võttes tuleb määrust (EMÜ) nr 4055/86 [4] muuta endise Saksa Demokraatliku Vabariigi ja kolmandate riikide vahel sõlmitud kahepoolsete lepingute suhtes;

lepingud, mille on sõlminud endine Saksa Demokraatlik Vabariik, on seotud ainult sellest riigist pärit lastiga; seetõttu on õigused, mida kolmandad riigid võivad kasutada lastijaotusklauslite tõttu, seotud ainult lastiga, mis pärineb endise Saksa Demokraatliku Vabariigi territooriumilt;

ajavahemikku, mis on liikmesriikidele lubatud neid vedusid puudutavate lepingute korrigeerimiseks, mis ei kuulu Ühinenud Rahvaste Organisatsiooni liinilaevanduskonverentsile antud toimimisjuhendi alla, tuleb pikendada kahepoolsete lepingute puhul, mida endine Saksa Demokraatlik Vabariik on kolmandate riikidega sõlminud, et võimaldada Saksamaa Liitvabariigil korraldada nende lepingute kohandamiseks vajalikke läbirääkimisi,

ON VASTU VÕTNUD KÄESOLEVA MÄÄRUSE:

Artikkel 1

"Endise Saksa Demokraatliku Vabariigi poolt sõlmitud lepinguid kohandatakse nii kiiresti kui võimalik, kuid igal juhul mitte hiljem kui 1. jaanuaril 1995."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. detsember 1990

Nõukogu nimel

eesistuja

G. De Michelis

[1] EÜT C 248, 2.10.1990, lk. 13, muudetud 25. oktoobril 1990.

[2] Arvamus on esitatud 21. novembril 1990 (Euroopa Ühenduste Teatajas seni avaldamata).

[3] Arvamus on esitatud 20. novembril 1990 (Euroopa Ühenduste Teatajas seni avaldamata).

[4] EÜT L 378, 21.12.1986, lk 1.

--------------------------------------------------
Euroopa Liidu Teataja L 379 , 31/12/1990 Lk 0024 - 0024



Nõukogu määrus (EMÜ) nr 3941/90, 19. detsember 1990, Euroopa Majandusühenduse ja Tansaania Ühendvabariigi vahelise Tansaania rannikuvetes kalastamise kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühendus ja Tansaania Ühendvabariik on pidanud läbirääkimisi ja parafeerinud kalastuskokkuleppe, millega nähakse ühenduse kaluritele ette kalapüügivõimalused Tansaania suveräänsete õiguste või jurisdiktsiooni alla kuuluvates vetes; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Tansaania Ühendvabariigi vahelise Tansaania rannikuvetes kalastamise kokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1990 Nõukogu nimel eesistuja C. Vizzini [1] Arvamus on esitatud 14. detsembril 1990. aastal (Euroopa Ühenduste Teatajas seni avaldamata). --------------------------------------------------
Nõukogu määrus (Euratom, ESTÜ, EMÜ) nr 3911/90,

21. detsember 1990,

millega kohandatakse komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri esindustasusid ja tasusid eriülesannete täitmise eest

EUROOPA ÜHENDUSTE NÕUKOGU,

võttes arvesse nõukogu 25. juuli 1967. aasta määrust 422/67/EMÜ, 5/67/Euratom komisjoni presidendile ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri rahaliste tasude kindlaksmääramise kohta, [1] nagu seda on viimati muudetud määrusega (EMÜ/Euratom/ESTÜ) nr 3777/89, [2] eriti selle artikli 4 lõiget 4,

võttes arvesse nõukogu 19. detsembri 1988. aasta määrust (ESTÜ, EMÜ, Euratom) nr 4045/88, millega määratakse kindlaks Euroopa ühenduste esimese astme kohtu presidendi, liikmete ja kohtusekretäri rahalised tasud [3] ning muudetakse vastavalt määrust 422/67/EMÜ, 5/67/Euratom

ning arvestades, et:

määruse 422/67/EMÜ, 5/67/Euratom artikli 4 lõigete 2 ja 3 ning artikli 21a lõikega 3 ettenähtud esindustasu ja tasu eriülesannete täitmise eest tuleks suurendada,

ON VASTU VÕTNUD KÄESOLEVA MÄÄRUSE:

Artikkel 1

Alates 1. juulist 1990:

a) on määruste 422/67/EMÜ, 5/67/Euratom artikli 4 lõikes 2 loetletud summad järgmised:

— president: | 53095 BEF, |

— asepresident: | 34120 BEF, |

— teised liikmed: | 22750 BEF; |

b) on määruse 422/67/EMÜ, 5/67/Euratom artikli 4 lõike 3 esimeses punktis loetletud summad järgmised:

— president: | 53095 BEF, |

— kohtunik ja kohtujurist: | 22750 BEF, |

— kohtusekretär: | 20750 BEF; |

c) määruse 422/67/EMÜ, 5/67/Euratom artikli 4 lõike 3 teises lõigus nimetatud summa asendatakse summaga 30355 BEF.

Artikkel 2

Alates 1. juulist 1990:

a) on määruse 422/67/EMÜ, 5/67/Euratom artikli 21a lõike 3 esimeses punktis loetletud summad järgmised:

— president: | 22750 BEF, |

— liikmed: | 20750 BEF, |

— kohtusekretär: | 17645 BEF; |

b) artikli 21a lõike 3 teises punktis nimetatud summa asendatakse summaga 27685 BEF.

Artikkel 3

Käesolev määrus jõustub järgmisel päeval pärast Euroopa Ühenduste Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. detsember 1990

Nõukogu nimel

eesistuja

A. Ruberti

[1] EÜT L 187, 8.8.1967, lk 1.

[2] EÜT L 367, 16.12.1989, lk 1.

[3] EÜT L 356, 24.12.1988, lk 1.

--------------------------------------------------
Euroopa Liidu Teataja L 367 , 29/12/1990 Lk 0127 - 0127

Soomekeelne eriväljaanne: Peatükk 3 Köide 36 Lk 0057

Rootsikeelne eriväljaanne: Peatükk 3 Köide 36 Lk 0057



Komisjoni määrus (EMÜ) nr 3882/90, 19. detsember 1990, millega kehtestatakse lambaliha impordihindade järelevalve üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. septembri 1989. aasta määrust (EMÜ) nr 3013/89 lamba- ja kitselihaturu ühise korralduse kohta, [1] eriti selle artikli 11 lõiget 5 ja artikli 12 lõiget 5 ning artiklit 28, ning arvestades, et: nõukogu otsustega nr 89/572/EMÜ, [2] 89/673/EMÜ, [3] 90/114/EMÜ [4] ja 90/173/EMÜ [5] on ühenduse ja teatavate kolmandate riikide vahel sõlmitud vabatahtlike piiravate lepete ajutiseks kohaldamiseks ettenähtud hindade järelevalvesüsteemi kehtestamine; tuleks jälgida paljusid importtoodete hindu; liikmesriigid peaksid viivitamata teatama komisjonile jälgitavatest hindadest; käesoleva määrusega ettenähtud meetmed on kooskõlas lamba- ja kitselihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Iga kuu 15. kuupäeval teatavad liikmesriigid komisjonile kõigi kolmandate päritoluriikide suhtes kehtivatest "vabadest pakkumishindadest ühenduse piiril" või CIF-hinnast ning teatamisele eelnenud kalendrikuul registreeritud impordikogustest elusloomade ja lambaliha puhul, mis kuuluvad CN-koodide 01041090, 02041000, 02042210, 02042230, 02042250, 02042290, 02042300, 02043000, 02044210, 02044230, 02044250, 02044290 ja 02044300 alla. 2. Liikmesriigid teatavad komisjonile iga kuu 15. päeval samuti igast kolmandast päritoluriigist imporditud eluslammaste hinna ja järgmiste imporditud lambalihatoodete hulgihinnad, mille teatavad neile eelmise kuu kohta ettevõtjad või muud pädevad turuvaatlejad, näidates nii nende mahtu kui ka asjakohase hinnakujunduse täpse etapi: lambatallede värsked või jahutatud rümbad ja poolrümbad; lamba värsked või jahutatud lühikesed eesveerandid; lamba värsked või jahutatud selja- ja/või reietükid; värsked või jahutatud lambarümba tagaosad; muud lamba värsked või jahutatud jaotustükid; lamba värsked või jahutatud kondita jaotustükid; lamba külmutatud rümbad ja poolrümbad; lamba külmutatud lühikesed eesveerandid; lamba külmutatud selja- ja/või reietükid; külmutatud lambarümba tagaosad; muud lamba külmutatud jaotustükid; lamba külmutatud kondita jaotustükid. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1991. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1990 Komisjoni nimel komisjoni liige Ray Mac Sharry [1] EÜT L 289, 7.10.1989, lk 1. [2] EÜT L 318, 31.10.1989, lk 13. [3] EÜT L 396, 30.12.1989, lk 17. [4] EÜT L 69, 16.3.1990, lk 61. [5] EÜT L 95, 12.4.1990, lk 1. --------------------------------------------------
Komisjoni määrus (EMÜ) nr 2617/90,

11. september 1990,

millega muudetakse määrust (EMÜ) nr 429/90 ühenduses otsetarbimiseks ettenähtud kontsentreeritud võile pakkumismenetluse teel toetuse andmise kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 3879/89, [2] eriti selle artikli 7a lõiget 3,

ning arvestades, et:

komisjoni määrusega (EMÜ) nr 429/90, [3] muudetud määrusega (EMÜ) nr 1265/90, [4] sätestatakse toetuse andmine ühenduse turult pärit võist või koorest valmistatud kontsentreeritud võile, mis on ette nähtud otsetarbimiseks ühenduses; kontsentreeritud võid tuleb turustada pakendites, millel on üks või mitu kõnealuse määruse artikli 10 lõikes 3 nimetatud märgetest; toidu kirjeldamist käsitlevaid siseriiklikke sätteid silmas pidades ei hõlma need märked kõiki turustusvõimalusi ning neid tuleks seetõttu täiendada;

määruse (EMÜ) nr 429/90 artikliga 14 nähakse ette teatavate kannete tegemine kontrolleksemplari T5, kui pakitud kontsentreeritud või saadetakse ülevõtmiseks jaemüüki teise liikmesriiki; segaduste vältimiseks tuleks sätestada, et see dokument antakse välja ning seda kasutatakse vastavalt komisjoni määrusele (EMÜ) nr 2823/87 [5];

käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 429/90 muudetakse järgmiselt.

1. Artikli 10 lõike 3 kuues taane asendatakse järgmisega:

"— "Beurre concentré — Règlement (CEE) no 429/90". või "beurre concentré pour la cuisine — Règlement (CEE) no 429/90". või "beurre concentré pour la cuisine et la pâtisserie — Règlement (CEE) no 429/90". või "beurre cuisinier — Règlement (CEE) no 429/90". või "beurre de cuisine — Règlement (CEE) no 429/90".,".

2. Artikli 14 sissejuhatav lause asendatakse järgmisega:

"Kui pakitud kontsentreeritud või saadetakse ülevõtmiseks jaemüüki teise liikmesriiki, esitatakse selle tõendamiseks kontrollkoopia T5, mis on välja antud ning mida kasutatakse vastavalt komisjoni määrusele (EMÜ) nr 2823/87. [6] Kontrollkoopia T5 lahtrisse 104 märgitakse üks järgmistest märgetest:"

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. september 1990

Komisjoni nimel

komisjoni liige

Ray Mac Sharry

[1] EÜT L 148, 28.6.1968, lk 13

[2] EÜT L 378, 27.12.1989, lk 1

[3] EÜT L 45, 21.2.1990, lk 8

[4] EÜT L 124, 15.5.1990, lk 34.

[5] EÜT L 270, 23.9.1987, lk 1

[6] EÜT L 270, 23.9.1987, lk 1.

--------------------------------------------------
Euroopa Liidu Teataja L 056 , 03/03/1990 Lk 0005 - 0006

Soomekeelne eriväljaanne: Peatükk 2 Köide 7 Lk 0120

Rootsikeelne eriväljaanne: Peatükk 2 Köide 7 Lk 0120



Komisjoni määrus (EMÜ) nr 542/90, 1. märts 1990, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 323/90, [2] eriti selle artiklit 9, ning arvestades, et: määrusele (EMÜ) nr 2658/87 lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla; käesoleva määrusega ettenähtud meetmed on kooskõlas nomenklatuurikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. märts 1990 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 36, 8.2.1990, lk 7. -------------------------------------------------- LISA Kauba kirjeldus | CN kood | Põhjendused | (1) | (2) | (3) | 1.Karnaubavahal põhinev vesiemulsioon, mida kasutatakse vormist vabastamise vahendina plastikplaatide ja samalaadsete materjalide puhul. | 38239098 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 3823, 382390 ja 38239098 sõnastusega. | Tootel ei ole CN-koodide 3405 ja 3809 alla kuuluvate toodete omadusi. | 2.Kloropreen-(klorobutadieen-)kautšuk ühes grupi 40 märkuse 3 punktis b nimetatud vormis, mis sisaldab väga väheses koguses talki. Talki lisatakse pinnale, et takistada kokkukleepumist. | 40024900 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 40 märkuse 5 punkti b alapunktiga 1 ning CN-koodide 4002 ja 40024900 sõnastusega. | --------------------------------------------------
Euroopa Liidu Teataja L 043 , 17/02/1990 Lk 0021 - 0021

Soomekeelne eriväljaanne: Peatükk 3 Köide 32 Lk 0040

Rootsikeelne eriväljaanne: Peatükk 3 Köide 32 Lk 0040



Komisjoni määrus (EMÜ) nr 409/90, 16. veebruar 1990, millega muudetakse määrust (EMÜ) nr 584/75, milles kehtestatakse üksikasjalikud eeskirjad riisi eksporditoetuste pakkumissüsteemi kohaldamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. juuni 1976. aasta määrust (EMÜ) nr 1431/76, milles sätestatakse riisi eksporditoetuste andmise üldeeskirjad ja kõnealuse toetuse suuruse kindlaksmääramise kriteeriumid, [1] eriti selle artikli 4 lõiget 2, ning arvestades, et: komisjoni määruse (EMÜ) nr 584/75 [2](viimati muudetud määrusega (EMÜ) nr 379/89 [3] artikli 1 lõike 2 teises lõigus sätestatakse, et pakkumismenetluse teadaande avaldamise ja pakkumiste esitamise esimese tähtpäeva vahele peab jääma vähemalt 15 päeva; pakkumismenetluse tõhusat korraldust on parem tagada, kui kõnealust ajavahemikku lühendada 10 päevani, mis on piisav asjaomaste ettevõtjate õigeaegseks teavitamiseks; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 584/75 artikli 1 lõike 2 eelviimane lause asendatakse järgmisega:"Pakkumismenetluse teadaande avaldamise ja pakkumiste esitamise esimese tähtpäeva vahele peab jääma vähemalt 10 päeva." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. veebruar 1990 Komisjoni nimel komisjoni liige Ray Mac Sharry [1] EÜT L 166, 25.6.1976, lk 36. [2] EÜT L 61, 7.3.1975, lk 25. [3] EÜT L 44, 16.2.1989, lk 22. --------------------------------------------------
Euroopa Liidu Teataja L 124 , 15/05/1990 Lk 0034 - 0034

Soomekeelne eriväljaanne: Peatükk 3 Köide 32 Lk 0184

Rootsikeelne eriväljaanne: Peatükk 3 Köide 32 Lk 0184



Komisjoni määrus (EMÜ) nr 1265/90, 14. mai 1990, millega muudetakse määrust (EMÜ) nr 429/90 ühenduses otsetarbimiseks ettenähtud kontsentreeritud võile pakkumiskutse teel toetuse andmise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 3879/89, [2] eriti selle artikli 7a lõiget 3, ning arvestades, et: vastavalt komisjoni määrusele (EMÜ) nr 429/90 [3] antakse toetust ühenduses otsetarbimiseks ettenähtud kontsentreeritud võile; tuleks täpsustada, et toetust antakse kontsentreeritud võile, mis vastab kõnealuse määruse lisas esitatud nõuetele; õigluse huvides tuleks käesolevat määrust kohaldada alates määruse (EMÜ) nr 429/90 jõustumise kuupäevast; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 429/90 artikli 1 lõige 1 asendatakse järgmisega: "1. Toetust antakse käesoleva määruse lisas esitatud nõuetele vastavale kontsentreeritud võile, mis on toodetud vastavalt artiklile 9 loa saanud ettevõttes ja valmistatud ühenduses toodetud koorest või võist tingimusel, et kõnealust võid ei ole kokku ostnud sekkumisametid ja sellele ei ole antud eraladustusabi. Kontsentreeritud või on ette nähtud otsetarbimiseks ühenduses." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. märtsist 1990. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. mai 1990 Komisjoni nimel komisjoni liige Ray Mac Sharry [1] EÜT L 148, 28.6.1968, lk 13. [2] EÜT L 378, 27.12.1989, lk 1. [3] EÜT L 45, 21.2.1990, lk 8. --------------------------------------------------
Euroopa Liidu Teataja L 317 , 16/11/1990 Lk 0024 - 0024

Soomekeelne eriväljaanne: Peatükk 3 Köide 35 Lk 0132

Rootsikeelne eriväljaanne: Peatükk 3 Köide 35 Lk 0132



Komisjoni määrus (EMÜ) nr 3301/90, 15. november 1990, millega muudetakse määrust (EMÜ) nr 429/90 ühenduses otsetarbimiseks ettenähtud kontsentreeritud võile pakkumismenetluse teel toetuse andmise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 3117/90, [2] eriti selle artikli 7a lõiget 3, ning arvestades, et: komisjoni määruses (EMÜ) nr 429/90, [3] viimati muudetud määrusega (EMÜ) nr 2617/90, [4] sätestatakse toetuse andmine ühenduses toodetud koorest või võist valmistatud kontsentreeritud võile tingimusel, et kõnealust võid ei ole kokku ostnud sekkumisametid ja sellele ei ole antud eraladustusabi; pärast viimast muudatust sätestatakse määruse (EMÜ) nr 804/68 artikli 7a lõike 2 punktis b, et komisjon võib võtta erimeetmeid selleks, et suurendada eelkõige või turustamisvõimalusi, sõltumata sellest, kas asjaomasele tootele on eraladustusabi antud; määrust (EMÜ) nr 429/90 tuleks vastavalt kohandada; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 429/90 muudetakse järgmiselt. 1. Artikli 1 lõikes 1 jäetakse välja tekst "ja sellele ei ole antud eraladustusabi". 2. Artikli 4 lõike 1 teine lause asendatakse järgmisega: "Kui kontsentreeritud võid toodetakse võist, peab pakkuja lisaks esitama kirjaliku kohustuse, et ta kasutab võid, mida sekkumisametid ei ole kokku ostnud". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. november 1990 Komisjoni nimel komisjoni liige Ray Mac Sharry [1] EÜT L 148, 28.6.1968, lk 13. [2] EÜT L 303, 31.10.1990, lk 5. [3] EÜT L 45, 21.2.1990, lk 8. [4] EÜT L 249, 12.9.1990, lk 5. --------------------------------------------------
Euroopa Liidu Teataja L 362 , 27/12/1990 Lk 0035 - 0035

Soomekeelne eriväljaanne: Peatükk 3 Köide 36 Lk 0030

Rootsikeelne eriväljaanne: Peatükk 3 Köide 36 Lk 0030



Nõukogu määrus (EMÜ) nr 3657/90, 11. detsember 1990, searümpade ühise hinna kohaldamise kohta Portugalis EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artikli 234 lõiget 3, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: nõukogu määruse (EMÜ) nr 3653/90 (millega kehtestatakse Portugali teravilja- ja riisituru ühist korraldust reguleerivad üleminekumeetmed) [2] artikli 2 lõikes 1 nähakse ette söödateravilja ühise hinna kohaldamine Portugalis alates ühinemise teise etapi algusest; samast päevast tuleks Portugalis kohaldada ka searümpade ühist hinda, kuna see sõltub suures osas söödateravilja hinnast, ON VASTU VÕTNUD KÄESOLEVA MÄÄRUSE: Artikkel 1 Portugalis kohaldatav searümba baashind on ühine hind. Artikkel 2 Käesolev määrus jõustub 1. jaanuaril 1991. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. detsember 1990 Nõukogu nimel eesistuja V. Saccomandi [1] 23. novembril 1990 esitatud arvamus (Euroopa Ühenduste Teatajas seni avaldamata). [2] EÜT L 362, 27.12.1990, lk 28. --------------------------------------------------